Rīgā, 2023. gada 22. jūnijā

Nr. 1-6/LNSC/22

**Ieinteresētajiem piegādātājiem**

*Par informācijas sniegšanu iepirkumā ID Nr. LNSC 2023/8*

SIA “Latvijas Nacionālais sporta centrs” (turpmāk – Pasūtītājs) 2023. gada 21. jūnijā saņēma ieinteresētā piegādātāja jautājumu par iepirkuma “Teritoriju un tualešu telpu uzkopšanas pakalpojums LNSC objektā - Daugavas stadionā Rīgā, Augšiela 1 uz XXVII Vispārējo latviešu Dziesmu un XVII Deju svētku pasākumu norises periodu”, ID Nr. LNSC 2023/8, dokumentācijā noteiktajām prasībām.

**Pasūtītājs sniedz šādu informāciju uz uzdotajiem jautājumiem:**

**Jautājums:**

Pretendents, iepazinies ar Iepirkuma nolikumu “Teritoriju un tualešu telpu uzkopšanas pakalpojums LNSC objektā - Daugavas stadionā Rīgā, Augšiela 1 uz XXVII Vispārējo latviešu Dziesmu un XVII Deju svētku pasākumu norises periodu” iepirkuma identifikācijas Nr. LNSC 2023/8 un tā pielikumiem, lūdz apstiprināt vai skaidrot sekojošo:

Līguma projekta 1.3., 4.1., 4.2.,4.3. punkti nosaka Cenu kā nemainīgu lielumu, kas noteikts Pretendenta finanšu piedāvājumā kā norādītā līgumcena. 4.2. punktā noteikts, ka cena ir vienīgā un galīgā atlīdzība par Pakalpojumu un ietver atlīdzību par visiem un jebkādiem papilddarbiem.

Līguma projekta 4.4. punkts nosaka Pasūtītāja tiesības Pasūtītāja Tehniskās specifikācijas pielikumā noteikto provizorisko Pakalpojumu apjomu palielināt un vai samazināt 20% robežās.

Lūdzam apstiprināt, ka gadījumos, ja Pasūtītājam atbilstoši Līguma projekta 4.4. punktam veic Pakalpojumu apjomu palielināšanu un vai samazināšanu, 4.1. noteiktā cena tiek samazināta vai palielināta atbilstoši sniegtajam Pakalpojumu apmēram, tādā veidā nodrošinot iepirkumu atklātumu un pasūtītāja līdzekļu efektīvu izmantošanu.

**Atbilde:**

Informējam, ka jautājumā minētie Līguma projekta punkti ir skatāmi kopsakarībā ar citiem Līguma projekta punktiem, tostarp saistībā ar Līguma projekta 7.nodaļas noteikumiem par grozījumiem Līgumā, proti, par tiesībām Līgumā veikti būtiskus un nebūtiskus Līguma grozījumus saskaņā ar Publisko iepirkumu likuma 61. panta nosacījumiem, ievērojot Līgumā noteikto kārtību un noteikumus.

Atbilstoši iepirkuma nolikumā minētajam pretendenta finanšu piedāvājuma cenās jābūt iekļautām visām izmaksām, kas saistītas ar iepirkuma līguma izpildi, kā arī jāietver visas pakalpojuma izmaksas ar visiem riskiem, tai skaitā iespējamo sadārdzinājumu. Pretendenta piedāvātajām cenām jābūt nemainīgām visā līguma izpildes laikā, izņemot gadījumu, ja Līguma summa tiek samazināta proporcionāli izpildāmo darbu apjoma samazinājumam, ja tādu veic Pasūtītājs.

Līdz ar to samaksa Līguma izpildes laikā var gan samazināties, gan palielināties atbilstoši faktiski sniegtajam un izpildītajiem Pakalpojumu apmēriem, ievērojot iepirkumu dokumentācijā un iepirkumu procedūras reglamentējošo normatīvo aktu noteikto kārtību un gadījumus.

Vienlaikus lūdzam sekot līdzi aktuālajai informācijai par iepirkumu EIS profilā <https://www.eis.gov.lv/EKEIS/Supplier/Procurement/103586> un mājas lapā [www.lnsc.lv.](http://www.lnsc.lv.)